PREB คว้าโปรเจค “วัน แบงค็อก” สร้างอาคารสนง.-พื้นที่รีเทล-ไลฟ์สไตล์
PREB คว้าโปรเจค "วัน แบงค็อก" สร้างอาคารสนง.-พื้นที่รีเทลและไลฟ์สไตล์ บนพื้นที่รวมกว่า 1.83 ล้านตารางเมตร
PREB คว้าโปรเจค "วัน แบงค็อก" สร้างอาคารสนง.-พื้นที่รีเทลและไลฟ์สไตล์ บนพื้นที่รวมกว่า 1.83 ล้านตารางเมตร
23 ธ.ค. 2564

นายวิโรจน์ เจริญตรา กรรมการผู้จัดการ บริษัท พรีบิลท์ จํากัด (มหาชน) หรือ PREB เปิดเผยว่า  บริษัทฯ เป็น 1 ใน 6 บริษัทผู้รับเหมาที่ได้รับการแต่งตั้งเพื่อพัฒนางานก่อสร้างในส่วนของอาคารสำนักงาน อาคารที่อยู่อาศัย พื้นที่รีเทลและพื้นที่ไลฟ์สไตล์ บนพื้นที่ 260,000 ตารางเมตร  ระยะเวลาดำเนินการประมาณ 2 ปี ซึ่งปัจจุบันได้เริ่มดำเนินการไปแล้ว
“โครงการ วัน แบงค็อก ถือเป็นโครงการขนาดใหญ่ระดับประเทศ ซึ่งจะเป็นแลนด์มาร์คครบวงจรระดับโลกแห่งใหม่   มีมูลค่าลงทุนมากที่สุดเท่าที่ประเทศไทยเคยมีมา เพื่อให้เป็นเมืองแห่งความครบครันสำหรับการใช้ชีวิตที่สมบูรณ์แบบแห่งแรกและใหญ่ที่สุดในประเทศไทย  ซึ่งการได้รับงานโปรเจค One Bangkok ถือเป็นการตอกย้ำให้เห็นถึงศักยภาพในงานก่อสร้างของบริษัทฯ ซึ่งอยู่ในระดับชั้นแนวหน้าของเมืองไทย จนเป็นที่ไว้วางใจของคู่ค้า ” นายวิโรจน์ กล่าว